Die oordeelsdag: Wat is dit? - www.bybelkennis.co.za
We cannot suffer with the poor when we are unwilling to confront those persons and systems that cause poverty. We cannot set the captives free when we do not want to confront those who carry the keys – Henri Nouwen
Hierdie is 'n onderwerp wat ons vandag ten alle koste probeer vermy. Is daar werklik 'n oordeelsdag? Wat behels dit? Wat sê die Skrif van die oordeelsdag? Daar is boeke daaroor geskryf. Hiermee enkele eenvoudige riglyne.
Meditate much upon the day of judgment. Feathers swim upon the water, but gold sinks into it; so, light, feathery Christians float in vanity; they mind not the day of judgment; but serious spirits sink deep into the thoughts of it. – Thomas Watson.
Die Bybel leer vir ons dat die wêreld soos ons dit nou ken eendag sal verbygaan. Elke persoon wat nog ooit geleef het, sal individueel voor die troon van Jesus Christus staan en rekenskap gee oor hoe hy geleef het. Ons moet immers almal voor die regterstoel van Christus verskyn, sodat elkeen kan ontvang volgens wat hy tydens sy aardse lewe gedoen het, of dit nou goed was of kwaad (2 Korintiërs 5:10).
Hierdie oordeel staan ook in die Skrif as die dag van die Here bekend. Hierdie dag kom op 'n tyd wat die mense dit nie verwag nie. Julle weet self maar alte goed dat die dag van die Here onverwags kom soos 'n dief in die nag (1 Tessalonisense 5:2). Wat is die vonnis? En hierdie mense sal die ewige straf ontvang, maar dié wat die wil van God gedoen het, die ewige lewe (Matteus 25:46).
Wie is hierdie mense wat ewig gestraf word? Wie nie glo nie, is reeds veroordeel omdat hy nie in die enigste Seun van God glo nie (Johannes 3:18). Diegene wat in Jesus Christus glo – wie se sonde deur Jesus Christus aan die kruis betaal is en wie se lewens wys dat hulle aan Hom gehoorsaam is – leef in 'n ewigdurende vrede met God en ontvang die ewige lewe. God het ons dan nou vrygespreek omdat ons glo. Daarom is daar nou vrede tussen ons en God deur ons Here Jesus Christus … Aangesien ons nou vrygespreek is op grond van sy versoeningsdood, staan dit soveel vaster dat ons deur Hom ook van die straf van God gered sal word (Romeine 5:1 en 9).